Stellendam

Stellendam is een plekke op Goereê-Overflakkeê. Stellendam is 't jongste durp op Goereê-Overflakkeê. De grond waerop Stellendam leit is pas in de achttiende eêuwe droôg evalle.
In 1782 is hier 't eerste huus ebouwd deur ambachsheer meêster Iman Cau. Deerdeur hiet 'd durp gin oud centrum, zoas de meêste aore durpen op 't eiland. 't durp is harde 'etroffe deur de waetersnoȏdramp van 1953. Tegenwoordig heit Stellendam een groôte vissershaevene. 

D'r weune noe om in naebie de 3.590 inweuners (2023). De bienaem voor Stellendammers is gornaetsnokkers.

Tot an 1966 was Stellendam een eige gemeênte al hae het wel altied dezelfde burregemeêster as Goereê. Het bleef mar kleine tot an de ramp, deernae is het flienk uutebreid in de jaeren '50, '60 en '70. Deze buurten hae veel huurweuningen die noe wat verouwerd binne, vandeer dat het durp noe hier en deer wat verpauperd d'ruut ziet. De weuningbouwvereêniging knapt hier en deer al wat straeten op. Sinds een jaer of tien bin d'r gin nieuwe straeten meer bie gekomme, al bin d'r wel wat losse nieuwbouwprejecten geweest zoas Deltion, Spectrum en de Meulekae.

 Bekende inweuners 
 Ab Klink, socioloôg, politicus en bestierder
 Cornelis Visser, boer en politicus
 Poulus Voogd, boer en politicus (raedslid)

 Zie ok 
 Boômkorvisserie
 Haeriengvlietdam

 Lienks nae buten 
 Plaatsengids
 AlleCijfers

Categorie:Voormaelige gemeênte op Goereê-Overflakkeê
Categorie:Plekke op Goereê-Overflakkeê